Gundermann (filmo)

Gundermann estas biografia kameraartistaĵo kaj samtempe fortimpresa muzikfilmo de Andreas Dresen el la jaro 2018 pri la orientgermana kantoverkisto Gerhard Gundermann. Laila Stieler verkis la scenaron kaj Alexander Scheer ludis la rolon ĉefan. La filmo daŭranta 128 minutojn spekteblis en germanaj filmteatrejoj ekde la 23.8.2018.

 Intrigo 
Vidigas ĉi-filmo elektitajn epizodojn el la vivo de la kantoverkisto kaj fosmaŝinisto, i.a. la flankan laboron de Gundermann kiel neoficiala kunlaboranto de Stasi, la orientgermana fifama kaŝpolico. Elirante de tio oni montras en retrospektivoj kiamaniere li engaĝiĝis en GDR politike kaj kiel li trovis sian edzinon Conny. Gundermann ja elpensis ideojn por siaj kritikaj kaj emociaj kantoj sidante surfosmaŝine kaj ekspluatante brunkarbon. Lia vivo kaj vivmedio karakteriziĝas per kontraŭdiraj malkongruaĵoj. Lia laboro ja vundas la teron, samtempe li prikantas la naturon. Estante konvinkita komunisto, li atingas limojn danke al siaj direkta argumentadmaniero kaj gardemo de propraj volo kaj konvinkiĝoj. Deĵorante por Stasi, Gundermann naive esperas havigi al ĉiuj laboristoj plibonigitajn laborkondiĉojn nesciante tuj la kvanton da damaĝo alportita de si al la kolegoj viktimiĝintaj. Nur post la Turniĝo li lernas ke li mem estis observata sammaniere ade fare de amikoj laŭ komisio de Stasi. Lia patro finis ĉian kontakton responsigante la filon por propraj malsukcesoj kaj repaciĝo inter la du ĝismorte. Kiam Gundermann mem estiĝis patro, lia edzino malfacile akceptis daŭrigitan temp-investon kaj je muzikoj kaj je karboekspluatado.

 Produktoprocezo 
Laila Stieler komencis en 2006 verki la scenaron por la filmo. Partoprenis feliĉe la filmfaradon la vidvino de la ĉefpersono, Conny Gundermann. La muzikon ludas la bando de Gisbert zu Knyphausen, kantas Alexander Scheer. Filmejoj estis i.a. la karbekspluatejo Nochten en Trebendorf-Mühlrose, kiu troviĝas malpli ol 20 km for de la originala laborloko de Gundermann. Aliaj scenoj estiĝis en la tradicia okcidentgermana Ruhr-regiono.

 Recenzoj (elekto) 
Jen du interesaj recenzoj:
 Skribis "filmdienst.de" prie: Biografischer Film über das kurze und intensive Leben des Baggerfahrers und Liedermachers Gerhard ‚Gundi‘ Gundermann (1955–1998), der in seiner filmisch-musikalischen Form die charakterliche Komplexität des Künstlers ebenso vermittelt wie die Widersprüchlichkeit des Lebens in der DDR. Die achronologische, mitunter auch assoziative Dramaturgie will über den eigensinnigen Freigeist nicht urteilen, sondern sich von seiner inneren Zerrissenheit berühren lassen. Eine aus Alltagsbeobachtungen entwickelte, in der Hauptrolle kongenial interpretierte Annäherung an einen vielschichtigen Menschen in einem untergegangenen Land.<ref>[https://www.filmdienst.de/film/details/561828/gundermann - Traduko: Biografia filmo pri la mallonga sed intensega vivo de la fosmaŝinisto kaj kantofaristo Gerhard/Gundi Gundermann, kiu per filma-muzikala formo bone transdonas la kompleksan karakteron de la artisto kiel ankaŭ la malunuflankecon de orientgermanaj biografioj. La malkronologia, parte ankaŭ asocianta dramaturgio ne volas juĝi pri la mempensema Gundermann sed intencas ke oni estu tuŝita per ties memmalunuformeco. El ĉiutagaj observoj realigitis brile alproksimiĝo al plurtavola persono en pereinta lando.]</ref>
 Skribitis de Knut Eilstermann ĉe "radioeins.de": Gundermann war ein ebenso origineller wie widersprüchlicher Künstler. Der überzeugte Sozialist flog aus der Partei, spitzelte für die Stasi und wurde selbst überwacht. Aadreas Dresens Film ‚Gundermann‘ stellt den Rockpoeten auf keinen Sockel, sondern setzt ihn seiner Vergangenheit aus. Der einfühlsame Film beschönigt nichts, arbeitet aber sehr genau und differenziert heraus, wie Haltungen entstehen. Ein kluger, aufrichtiger und bewegender Musikfilm über ein gelebtes Leben mit all seinen Idealen, Verstrickungen, Enttäuschungen. Es ist Zeit für solche Filme über die DDR.''

 Roloj 
Jen la ĉefaj roloj - la aktoroj maldekstre kaj iliaj germanlingvaj roloj dekstre:
 Alexander Scheer: Gerhard Gundermann
 Anna Unterberger: Conny, amikino kaj posta edzino
 Benjamin Kramme: Wenni
 Eva Weißenborn: Helga
 Kathrin Angerer: Irene
 Peter Schneider: Helmut
 Milan Peschel: Volker
 Bjarne Mädel: partia sekretario
 Axel Prahl: gvida oficiro
 Peter Sodann: veterano
 Hilmar Eichhorn: Werner Wald
 Thorsten Merten: pupludanto
 Alexander Hörbe: deĵoranto ĉe la postturniĝa Gauck-komisiono porkaŝpolicviktima
 Alexander Schubert: mineja ĉefo
 Peter Rappenglück: Hamacher
 Peter Schneider: Helmut

 Eksteraj ligiloj 

 Oficialaj paĝoj pri la filmo 
 Raporto en la taggazeto Tagesspiegel, 24.8.2018
 Recenzo en FAZ, 28.8.2018

 Notoj 

Kategorio:Germanaj filmoj
Kategorio:Biografiaj filmoj pri artistoj
Kategorio:Muzikaj filmoj
Kategorio:Filmoj aperintaj en 2018